CELEX: 62012CN0297
Language: et
Date: 2012-06-18 00:00:00
Title: Kohtuasi C-297/12: Eelotsusetaotlus, mille on esitanud Amtsgericht Laufen (Saksamaa) 18. juunil 2012 — kriminaalasi Gjoko Filevi ja Adnan Osmani süüdistuses

18.8.2012   
            
            
               ET
            
            
               Euroopa Liidu Teataja
            
            
               C 250/10
            
         Eelotsusetaotlus, mille on esitanud Amtsgericht Laufen (Saksamaa) 18. juunil 2012 — kriminaalasi Gjoko Filevi ja Adnan Osmani süüdistuses
   (Kohtuasi C-297/12)
   2012/C 250/19
   Kohtumenetluse keel: saksa
   
      Eelotsusetaotluse esitanud kohus
   
   Amtsgericht Laufen
   
      Põhikohtuasja kriminaalmenetluse pooled
   
   Gjoko Filev ja Adnan Osmani
   
      Teine menetluspool: Staatsanwaltschaft Traunstein
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 16. detsembri 2008. aasta direktiivi 2008/115/EÜ (1) artikli 11 lõiget 2 tuleb tõlgendada nii, et liikmesriikidel on keelatud siduda haldusõiguslik lahkumiskorraldus või väljasaatmine karistusega, kui riiki uuesti sisenemise ajal on lahkumiskorraldusest/väljasaatmisest möödas rohkem kui viis aastat?
            
         
               2.
            
            
               Kas direktiivi artikli 11 lõiget 2 tuleb tõlgendada nii, et Saksamaa Liitvabariigil on keelatud siduda haldusõiguslik lahkumiskorraldus või väljasaatmine karistusega, kui lahkumiskorraldusest/väljasaatmisest oli enne Saksa 22. novembri 2011. aasta ülevõtmisseaduse jõustumist möödas rohkem kui viis aastat?
            
         
               3.
            
            
               Kas siseriiklik õigusnorm, mis näeb ette, et lahkumiskorraldus/väljasaatmine on põhimõtteliselt alaline, välja arvatud juhul, kui asjaomane isik esitab taotluse tähtaja kindlaksmääramiseks, on kooskõlas liidu õigusega direktiivi artikli 11 lõike 2 tähenduses? Kas selline õigusnorm on kooskõlas direktiivi põhjendusega 4, pidades silmas hästi hallatavat rändepoliitikat, mis tagatakse selgete, läbipaistvate ja õiglaste eeskirjadega?
            
         
               4.
            
            
               Kas direktiivi tuleb tõlgendada nii, et liikmesriikidel on keelatud kasutada lahkumiskorraldust/väljasaatmist, millest oli ajal, kui direktiiv oli üle võtmata, möödunud viis või rohkem aastat, hiljem uuesti kriminaalkaristuse määramise alusena, kui lahkumiskorraldus/väljasaatmine põhines süüdimõistval kohtuotsusel?
            
         
      (1)  Euroopa Parlamendi ja nõukogu 16. detsembri 2008. aasta direktiiv 2008/115/EÜ ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel (ELT L 348, lk 98).